OpenLLM-France/wikimedia huggingface dataset:
# Tritomita-(Y)

La tritomita-(Y) és un mineral de la classe dels silicats, que pertany al grup de la britholita. Rep el nom per la seva relació amb la tritomita-(Ce) i el seu contingut en itri. "Tritomita" prové del grec τρί, triple i τομος, tall, perquè el cristall mostra una secció transversal a tres cares.

## Característiques

La tritomita-(Y) és un silicat de fórmula química Y₅(SiO₄,BO₄)₃(O,OH,F). La seva duresa a l'escala de Mohs es troba entre 3,5 i 6,5.
Segons la classificació de Nickel-Strunz, la tritomita-(Y) pertany a «9.AH - Nesosilicats amb CO₃, SO₄, PO₄, etc.» juntament amb els següents minerals: iimoriïta-(Y), tundrita-(Ce), tundrita-(Nd), spurrita, ternesita, britholita-(Ce), britholita-(Y), el·lestadita-(Cl), fluorbritholita-(Ce), fluorel·lestadita, hidroxilel·lestadita, mattheddleïta, tritomita-(Ce), fluorcalciobritholita i fluorbritholita-(Y).

## Formació i jaciments

Va ser descoberta al municipi de Cardiff del comtat de Haliburton, a Ontario, Canadà. En la mateixa província canadenca també ha estat trobada a la mina d'urani de Cardiff, molt propera a la seva localitat tipus, i a la mina Madawaska, al comtat de Hastings. També ha estat descrita en altres tres indrets: al dipòsit de coure i or Alvo 118, a Canaã dos Carajás, a l'estat de Pará, al Brasil; a Pinciná maar, al comtat de Lučenec, a la regió de Banská Bystrica, a Eslovàquia; i a la prospecció BEMCO, al comtat de Sussex, a Nova Jersey (Estats Units).

## Referències

* ↑ «Tritomite-(Y)» (en anglès). Mindat. [Consulta: 20 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 20 octubre 2017].
# Vivey

Vivey és un municipi francès situat al departament de l'Alt Marne i a la regió del Gran Est. L'any 2007 tenia 58 habitants.

## Demografia
### Població

El 2007 la població de fet de Vivey era de 58 persones. Hi havia 28 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 27 eren l'habitatge principal de la família, 6 eren segones residències i 6 estaven desocupats. Tots els 39 habitatges eren cases. Dels 27 habitatges principals, 25 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 5 en tenien tres, 4 en tenien quatre i 17 en tenien cinc o més. 22 habitatges disposaven pel capbaix d'una plaça de pàrquing. A 17 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vivey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 12 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 36 persones, 24 eren actives i 12 eren inactives. De les 24 persones actives 21 estaven ocupades (13 homes i 8 dones) i 3 estaven aturades (3 dones i 3 dones). De les 12 persones inactives 7 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de transport.
L'únic servei als particulars que hi havia el 2009 era un paleta.
L'any 2000 a Vivey hi havia 3 explotacions agrícoles que ocupaven un total de 456 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Vivey a l'INSEE.
* Évolution et structure de la population Fitxa amb el detall de dades de Vivey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Truisme

El lloc comú o truisme és un mot, frase o idea considerada com un vici del llenguatge perquè és massa sabut o pel seu ús excessiu o gastat.
Presenta una o diverses de les següents característiques:
* Demostra poca imaginació de qui l'expressa. Substitueix la cerca d'idees originals o creatives per unes altres de ja gastades.
* Palesa ser una còpia d'una idea d'altri.
* Freqüentment usat en el discurs polític com a eina de la demagògia per a enganyar o maquillar la veritat.
* Simplifica una idea o concepte que potser mereixeria de ser matisat.
En retòrica es tracta del principi general que hom empra per a l'argumentació en un discurs.

## Referències

* ↑ «Truisme». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Llista de biaixos cognitius
* Cliché
* Estereotip
* Arquetip
# Valverde de Mérida

Valverde de Mérida és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Valeria Puig

Valeria Puig (Montevideo, 28 de maig de 1988) és una guionista, productora i directora de cinema uruguaiana.

## Filmografia

| Any | Pel·lícula | Guionista | Directora | Productora | Paper |
| 2014 | The World Behind a Glass | x | x | x | |
| 2012 | White Collar Hooligans 2: England Away | | | | Directora de producció i 2a AD |
| 2011 | Run | | | | Editoria de Guió |
| 2011 | Confessions of a Taxi Driver | x | x | x | Guionista, productora i directora |
| 2010 | Male Mode | | | | Fotògraf i editora. |
| 2010 | How to Become a Criminal Mastermind | | | | Coordinadora de producció i 2a AD |
| 2010 | Freefalling | | x | x | Editora de guió i consultora de l'argument |
| 2009 | Domino | | | | Directora de fotografia |
| 2009 | The Cube | x | | Coproductora | Operadora de càmera |
| 2009 | Figlio di | | | x | Implicada en la preproducció |
| 2009 | Dario Fo | | | | Coeditora |
| 2009 | G in Key Major | Coguionista | Codirectora | Coproductora | |
| 2009 | Funk & Angel | | | | Editora de guió i consultora de l'argument |
| 2008 | The Lines of the Road | x | x | x | Operadora de càmera |
| 2008 | Mic & Rob | Co-Writer | | | Coanimadora |
| 2007 | Punta del Este | | | | Editora de guió i consultora de l'argument |

## Referències

* ↑ «The World Behind a Glass». Imdb.
# VII Programa Marc de Recerca i Desenvolupament

El VII Programa Marc de Recerca i Desenvolupament és l'instrument principal amb el qual compta la Unió Europea per finançar la recerca durant el període 2007-2013.

## Característiques

El programa va ser aprovat pel Consell Europeu el 18 de desembre de 2006. Compta amb un pressupost total de 50 521 milions d'euros. També s'han destinat 2.700 milions addicionals per al programa Euratom sobre recerca nuclear, que funcionarà durant cinc anys.
El VII Programa Marc es basa en els èxits assolits pel VI Programa Marc de Recerca i Desenvolupament, i s'executarà mitjançant quatre programes específics. El programa de Cooperació recolzarà la investigació en cooperació en una sèrie d'àrees temàtiques específiques. El programa Idees finançarà la recerca fonamental orientada per investigadors mitjançant el Consell Europeu de Recerca (CEI). El programa Persones donarà suport a la formació i el desenvolupament professional dels investigadors. El programa Capacitats recolzarà la coordinació i el desenvolupament de les infraestructures d'investigació, els grups de recerca regional i la cooperació internacional, a més a més d'intensificar els vincles entre la ciència i la societat.

## Vegeu també

* Recerca i innovació en la Unió Europea

## Referències

* ↑ «Panorama» (en español). Europa sep.2007, 2007. [Consulta: 8 abril 2013].

## Enllaços externs

* CDTI (Centre per la Reserca Tecnològica i Industrial).
* CORDIS
# Thomas Bredsdorff

Thomas Bredsdorff (nascut l'1 d'abril de 1937 a Silkeborg) és un estudiós de la literatura danesa i crític.
Va assolir el doctorat en Filosofia el 1976 a la Universitat de Copenhaguen, on va ser professor de literatura nòrdica de 1978 a 2004. Ha escrit sobre llibres i cultura per al diari danès Politiken des del 1965. També va treballar a Kristeligt Dagblad del 1959-1964. Els seus llibres i articles estan dirigits tant als acadèmics i al públic en general.
Històricament, Thomas Bredsdorff va investigar la literatura des del segle xiii fins ara, però es va centrar principalment en la literatura del segle xviii, qsobre la qual va escriure la seva tesi (Digternes natur, 1976) i que es va publicar més tard com a assaig amb el títol Den brogede oplysning (2004).
Ha estat professor convidat i professor visitant en moltes universitats a l'estranger, incloent la Universitat de Califòrnia a Berkeley el 2005.

## Premis i distincions

* 2001 Universitat de Lund: Doctorat Honoris Causa
* 2001 Orde de Dannebrog: cavaller de primera classe
* 2015 Premi Nòrdic de l'Acadèmia Sueca

## Bibliografia

* 1971 Kaos og kaerlighed – en studie i islaendingesagaers livsbillede
* 1979 Til glaeden – om humanisme og humaniora (en suec, 1981)
* 1987 Den bratte forvandling – om digteren Sylvia Plath
* 1991 De sorte huller. Om tilblivelsen af et sprog i PO Enquists forfatterskab (en suec, 1991)
* 2006 Dansk litteratur set fra månen. Om sjaelen i digtningen
* 2011 Ironiens pris
* 2013 Gør hvad du vil – men sig hvad det er. Erindringer

## Notes i referències

* ↑ «Svenska Akademien har beslutat tilldela Thomas Bredsdorff sitt nordiska pris för 2015.» (en swedish). Swedish Academy, 20-03-2015. [Consulta: 20 març 2015].
# Tàngara de coroneta groga

El tàngara de coroneta groga (Loriotus rufiventer) és un ocell de la família dels tràupids (Thraupidae).

## Hàbitat i distribució

Habita la selva pluvial, clars i vegetació secundària de les terres baixes a l'est del Perú, nord de Bolívia i les zones properes del Brasil amazònic.

## Referències

* ↑ «Tàngara de coroneta groga». Cercaterm. TERMCAT, Centre de Terminologia. Rev. 20/10/2022(català)
# The sound of Belgium

The sound of Belgium és un documental belga de 2012 dirigit per Jozef Devillé i produït per la productora independent Visualantics.
La pel·lícula es va estrenar el 19 d'octubre de 2012 al Festival Internacional de Cinema de Gant. També es va projectar al Festival Internacional de Cinema de Cork el 8 de novembre de 2014 i al festival de cinema IN-EDIT a Grècia el 22 de febrer de 2015. Va ser nominada a la millor pel·lícula documental als Premis Magritte de 2013.

## Argument

La pel·lícula explora la història de la música de ball electrònica a Bèlgica a través d'un viatge en el temps des de les sales de ball amb orgues Decap fins als dies daurats de la música popcorn. Cobreix l'electronic body music, el new beat i la música house i techno belga. La pel·lícula ofereix una perspectiva alternativa alhora que mostra la música popular del país. Narrada per John Flanders, la busca entendre l'esperit d'una nació, el motor històric que hi ha darrere del seu moviment de ball, la seva música i el propòsit de la gent que la balla.

## Referències

* ↑ «Inside the New Beat Documentary The Sound of Belgium». Electronic Beats, 22-05-2015. [Consulta: 5 maig 2016].
* ↑ Gent, Film Fest. «Gearchiveerd: The Sound Of Belgium - Film Fest Gent». Film Fest Gent. [Consulta: 19 febrer 2017].
* ↑ «Was raving born in Belgium?». The Guardian, 04-10-2013. [Consulta: 5 maig 2016].
* ↑ «The Sound of Belgium». Noordeljik Film Festival. [Consulta: 5 maig 2016].
* ↑ «Magritte 2014, les nominations : Tango Libre domine, Au nom du fils décoiffe» (en french). Cinevox, January 9, 2014. [Consulta: February 3, 2014].
* ↑ «The Sound of Belgium». ARTE. Arxivat de l'original el 2016-05-09. [Consulta: 5 maig 2016].
# Tàngara de dors turquesa

La tàngara de dors turquesa (Cyanicterus cyanicterus) és un ocell de la família dels tràupid (Thraupidae) i única espècie del gènere Cyanicterus Bonaparte, 1850.

## Hàbitat i distribució

Habita la selva pluvial a l'Amazònia septentrional.

## Referències

* ↑ «Tàngara de dors turquesa». Cercaterm. TERMCAT, Centre de Terminologia. Rev. 20/10/2022(català)
# The Stunt Man

The Stunt Man és una pel·lícula estatunidenca dirigida per Richard Rush, estrenada el 1980.

## Argument

Cameron (Steve Railsback), empaitat per la policia, troba refugi en un equip de cinema en un rodatge d'exteriors. Assistint a una escena d'ofegament, es precipita per salvar Nina Franklin (Barbara Hershey), l'actriu principal, que creia en perill. Elie Cross (Peter O'Toole), el realitzador, li proposa llavors feina d'acròbata; cosa que l'amaga de les recerques de la policia. Cameron s'enamora de Nina i projecten fugir junts, però s'adona en el transcurs de l'última persecució que no l'ha seguit. Es troba doncs sol.

## Repartiment

* Peter O'Toole: Eli Cross
* Steve Railsback: Cameron
* Barbara Hershey: Nina Franklin
* Allen Garfield: Sam
* Alex Rocco: Cap de la policia Jake
* Sharon Farrell: Denise
* Adam Roarke: Raymond Bailey
* Philip Bruns: Ace

## Premis i nominacions
### Premis

* 1981. Globus d'Or a la millor banda sonora original per Dominic Frontiere

### Nominacions

* 1981. Oscar al millor director per Richard Rush
* 1981. Oscar al millor actor per Peter O'Toole
* 1981. Oscar al millor guió adaptat per Lawrence B. Marcus i Richard Rush
* 1981. Globus d'Or a la millor pel·lícula dramàtica
* 1981. Globus d'Or al millor director per Richard Rush
* 1981. Globus d'Or al millor actor dramàtic per Peter O'Toole
* 1981. Globus d'Or al millor guió per Lawrence B. Marcus

## Referències

* ↑ «The Stunt Man». The New York Times.
# Union (Carolina del Sud)

Union és una població dels Estats Units a l'estat de Carolina del Sud. Segons el cens del 2000 tenia 8.793 habitants.

## Demografia

Segons el cens del 2000, Union tenia 8.793 habitants, 3.791 habitatges i 2.399 famílies. La densitat de població era de 426,5 habitants/km².
Dels 3.791 habitatges en un 25,5% hi vivien nens de menys de 18 anys, en un 38,5% hi vivien parelles casades, en un 21,3% dones solteres, i en un 36,7% no eren unitats familiars. En el 33,7% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,9% tenia menys de 18 anys, un 8,3% entre 18 i 24, un 25,6% entre 25 i 44, un 23,1% de 45 a 60 i un 20% 65 anys o més.
L'edat mediana era de 40 anys. Per cada 100 dones de 18 o més anys hi havia 74,3 homes.
La renda mediana per habitatge era de 26.110 $ i la renda mediana per família de 34.714 $. Els homes tenien una renda mediana de 29.071 $ mentre que les dones 19.966 $. La renda per capita de la població era de 16.175 $. Entorn del 17,6% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Union». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Union». American Fact Finder. Oficina del Cens dels Estats Units, 12-01-2010.
# Varyto

Varyto, JW VIII/3, per a orgue, fou composta per Leoš Janáček abans del 24 de juny de 1875, durant els estudis a l'Escola d'orgue de Praga. Es va estrenar el 24 d'octubre de 1958 a l'Església de l'Assumpció de Brno, amb Josef Černocký a l'orgue.

## Enregistraments

* 1978 Miloslav Buček, casa d'artistes de Praga; PANTON LP
* 1996 Jan Hora, Praga, Vyšehrad, basílica de Sant Pere i Sant Pau; CD VIXEN
* 1997 Jaroslav Tuma, Praga, orgue a la Sala Smetana de la Casa municipal; CD SUP
* 2010 Clive Driskill-Smith, Oxford, Christ Church Cathedral; Alto CD

## Referències

* 1 2 «Dades de l'obra» (en alemany). Leoš Janáček Gesellschaft. [Consulta: 23 desembre 2019].
* ↑ Greenfield, Edward. «Janácek The Lord's Prayer». Gramphone. [Consulta: 24 desembre 2019].

## Vegeu també

* Llista de composicions de Leoš Janáček
# Vatinia de colonis

Vatinia de coloniis va ser una antiga llei romana, proposada pel tribú de la plebs Publi Vatini, l'any 59 aC quan eren cònsols Gai Juli Cèsar i Marc Calpurni Bíbul. Facultava a Cèsar per l'establiment d'una colònia anomenada de Novum Comum (Como) a la Gàl·lia Cisalpina.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 165.
# Universitat de Ciències de la Salut (Antigua)

La Universitat de Ciències de la Salut d'Antigua és una escola mèdica privada situada a Dowhill, a prop de Falmouth, a l'Illa d'Antigua, al Carib. Ofereix el grau en Medicina. S'inaugurà el 1982 i les classes van començar el 1983. El campus de Dowhill està situat a 19 km de la ciutat capital de Saint John's (Antigua i Barbuda). El centre educatiu ocupa 200.000 m2 de la zona del Parc Nacional Històrica anomenat de Port Anglès.
El programa de doctorat en medicina que ofereix aquesta escola consta de quatre anys, amb pràctiques en clíniques dels Estats Units, Puerto Rico, el Regne Unit, i Xina.
El Govern d'Antigua i Barbuda reconeix aquests ensenyaments. Per aquest fet el centre forma part del directori Faimer d'Educació Mèdica Internacional, així com el directori de medicina Avicenna. Alguns estats americans com Califòrnia, Indiana, Kansas i Dakota del Nord no reconeixen aquests ensenyaments.

## Referències

* ↑ «Escoles d'Amèrica Central i el Carib». Arxivat de l'original el 2016-03-05. [Consulta: 25 gener 2017].
* ↑ «Bat's Cave, Antigua». [Consulta: 17 agost 2011].
* ↑ «UHSA Affiliated Hospitals». UHSA School of Medicine. [Consulta: 18 agost 2012].
* ↑ Government of Antigua and Barbuda. «Antigua and Barbuda Government Directory». Arxivat de l'original el 27 September 2007. [Consulta: 5 setembre 2006].
* ↑ http://avicennadb.ku.dk/avicenna/viewSchool.php?school=M00017&type Arxivat 2012-03-24 a Wayback Machine.
* ↑ «Medical Board of California – International Medical Schools Disapproved by the State of California». mbc.ca.gov. Arxivat de l'original el 11 de maig 2015. [Consulta: 19 juny 2015].
* ↑ «PLA: Approved/Disapproved Foreign Medical Schools». in.gov. Arxivat de l'original el 10 d’agost 2011. [Consulta: 8 setembre 2011].
* ↑ http://www.ksbha.org/medicalschoolsapprovedunapproved.html Arxivat 2012-12-28 a Wayback Machine.
* ↑ «Oral surgeons bite at offshore MD degree». AMA. [Consulta: 20 agost 2012].
* ↑ «North Dakota Board of Medical Examiners – Disapproved Medical Schools» (PDF). ndbomex.com, 23-06-2008. [Consulta: 8 setembre 2011].
# Universitat de Cartago

La Universitat de Cartago (àrab: جامعة قرطاج, Jāmiʿat Qarṭāj) és una universitat tunisiana fundada el 1988 a Cartago. Inicialment es va anomenar Universitat de Dret, Economia i Gestió, abans de convertir-se en la Universitat del 7 de novembre a Cartago l'any 2000, i posteriorment en la Universitat de Cartago el 22 de gener de 2011, després de la Revolució tunisiana.
Segons l'U.S. News & World Report, ocupava el lloc 25 en el rànquing regional d'universitats àrabs de 2016.
Compta amb 33 organismes d'educació superior, inclosos dos centres de recerca, i rep anualment aproximadament 30.000 estudiants nacionals i internacionals.

## Rectors

* 2017-2020 : Olfa ben Ouda
* des de 2020 : Nadia Mzougi Aguir

## Organització
### Facultats

* Facultat de Ciències Jurídiques, Polítiques i Socials de Tunísia
* Facultat de Ciències de Bizerta
* Facultat d'Economia i Gestió de Nabeul

### Institucions

* Escola Nacional d'Arquitectura i Urbanisme de Tunísia
* Escola Nacional d'Enginyeria de Bizerte
* Escola Nacional d'Enginyers de Cartago
* Escola Politècnica de Tunísia
* Escola de Postgrau d'Estadística i Anàlisi de la Informació
* Escola Superior d'Audiovisuals i Cinema
* Institut Preparatori d'Estudis d'Enginyeria de Bizerte
* Institut d'Alts Estudis Empresarials de Cartago
* Institut Nacional de Ciències Aplicades i Tecnologia
* Institut Superior de Gestió de Bizerte
* Institut Superior de Ciències Aplicades i Tecnologia de Mateur
* Institut Preparatori d'Estudis d'Enginyeria de Nabeul
* Institut Preparatori d'Estudis Científics i Tècnics
* Institut Superior de Belles arts de Nabeul
* Institut Superior de Tecnologies Ambientals, Urbanístiques i de l'Edificació
* Institut Superior d'Idiomes de Tunísia
* Institut Superior de Llengües Aplicades i Informàtica de Nabeul
* Institut Superior de Ciències i Tecnologies Ambientals Borj Cédria
* Institut Superior de Tecnologies de la Informació i les Comunicacions de Borj Cédria

## Referències

* ↑ Carthage University Institutions Arxivat 5 December 2012$^{[Datemismatch]}$ a Wayback Machine.
# Uribarri (barri)

Uribarri és un barri de Bilbao dins el districte d'Uribarri. Té una superfície de 32,43 hectàrees i una població de 14,048 habitants. Està situat a l'est de la ria de Bilbao, entre els barris de Matiko i Zurbaran.

## Transports

Bilbobus ofereix catorze línies el comuniquen amb altres barris i el centre de Bilbao. Onze d'aquestes línies corresponen als autobusos ordinaris, dos autobusos i una nit.
| Línia | Recorregut | Freqüència (minuts) |
| 03 | Plaza Biribila - Otxarkoaga | 10´ |
| 13 | San Inazio - Txurdinaga | 12´ |
| 22 | Sarrikue - Atxuri | 15´ (12´ entre 12:30 i 15:00) |
| 26 | Uribarri - Basurtu/Termibus] | 15´ |
| 27 | Arabella - Betolatza | 15´ |
| 30 | Txurdinaga - Miribilla | 15´ |
| 38 | Otxarkoaga - Basurtu/Termibus | 15´ |
| 40 | Santutxu - Plaza Biribila | 12´ |
| 48 | Santutxu - Basurtu/Ospitalea | 15´ |
| 62 | Basurtu/Termibus - Arabella | 20´ |
| 72 | Larraskitu - Castaños/Gazteleku | 12´ |
| A1 | Jasokunde - Plaza Biribila | 60´ |
| A5 | Prim - Plaza Biribila | 30´ |
| G2 | Otxarkoaga - Plaza Biribila | 30´ |
Hi ha una estació de la línia d'Euskotren de Txorierri (Bilbao - Lezama). I pròximament hi haurà una estació de la Línia 3 del metro de Bilbao.

## Referències

* ↑ «Bilbao.eus, Distrito 02: Uribarri» (en castellà). [Consulta: 30 juny 2018].
# Mbweni

Mbweni és una secció administrativa del districte de Kinondoni a la regió de Dar al-Salaam de Tanzània. Segons el cens del 2002 tenia 3.475 habitants. És notable per les ruïnes d'una gran mesquita del segle xiv o XV amb tres pilars centrals. Hi ha també un gran cementiri annex, amb diverses tombes molt decorades amb escultures complicades de vers el segle xv o XVI. Hi ha una tomba amb pilar que data de vers el 1350. Finalment una tomba petita porta una inscripció commemorant a Masud ibn Sultan Shafi Ali ibn Sultan Muhammad al-Barawi, mort el 1888, d'una cèlebre família religiosa, i que és objecte de culte.

## Referències

* ↑ «2002 Population and Housing Census General Report». Government of Tanzania. Arxivat de l'original el 2008-10-23. [Consulta: 2008].